Asunto sijaitsee erinomaisella paikalla vanhassa kaupungissa. Katu on melko hiljainen eikä naapurustosta juurikaan kuulu meteliä (poikkeuksena viereisen asunnon muut turistit, jos heitä sattuu majoittumaan samaan aikaan). Asunnon saa yöksi pimeäksi. Asunto on viidennessä kerroksessa (hissi löytyy) ja parvekkeelta on hienot näkymät joelle. Asunto voi olla kuuma kesällä, sillä siellä ei ole ilmastointia. Majoituimme toukokuussa, kuumuus haittasi vain ensimmäisenä yönä, jolloin päivälämpötila oli +30. Meitä majoittui 5 henkilöä. Kaipasimme enemmän astioita (erityisesti laseja, osa oli rikkinäisiä), varapyyhkeitä sekä vuodevaatteita. Asunto oli pääsääntöisesti siisti, mutta paljain jaloin ei voinut kävellä, sillä lattiat olivat likaiset. Tämä voi toki johtua kulttuurierosta... Portugalissa ehkä käytetään yleisesti kenkiä sisällä(?)
Majoittajat vastasivat nopeasti viesteihin ja olivat valmiita auttamaan ja neuvomaan kaikessa, jos tarvetta olisi ollut.